Položaj (seznamski slogi)

Vsebina
Kazalo 🔎︎

# Položaj

Nastavite možnosti zamika, razmika in poravnave za oštevilčen ali označen seznam.

Za dostop do tega ukaza ...

Izberite Slogi – Slogi seznama – odprite kontekstni meni vnosa in nato izberite Spremeni/Nov.

Izberite Pogled – Slogi (F11) – izberite Slogi seznama – kontekstni meni vnosa – izberite Nov/Spremeni – zavihek Položaj.

Izberite Oblika – Označevanje in oštevilčevanje. Odprite zavihek Položaj.

Izberite Slogi – Upravljaj sloge – izberite Slogi seznama – odprite kontekstni meni vnosa – izberite Spremeni/Nov – zavihek Položaj.

Izberite Orodja – Oštevilčevanje poglavij – zavihek Položaj.

## Raven

Izberite raven oz. ravni, ki jih želite spremeniti. Če želite uporabiti možnosti oštevilčevanja za vse ravni, izberite »1-10«. Pri oštevilčevanju poglavij lahko izberete le eno raven ali izberete »1-10«, da možnosti z izjemo sloga odstavka, uveljavite.

## Položaj in razmik

Ta zavihek prikazuje kontrolnike položaja, ki jih uporabljajo vse različice programa LibreOffice Writer. Nekateri dokumenti (izdelani z drugimi programi) uporabljajo drugo metodo umeščanja in razmikanja. Z odpiranjem teh dokumentov se prikažejo kontrolniki umeščanja, ki so opisani v poglavju Položaji v seznamskih slogih (opuščeno).

### Poravnano na

Vnesite razdaljo od levega roba strani, na katero bo poravnan simbol oštevilčevanja.

### Poravnava oštevilčenja

Nastavite poravnavo simbolov oštevilčevanja. Izberite »Levo«, če želite poravnati simbol oštevilčevanja tako, da se začne neposredno na položaju »Poravnano na«. Izberite »Desno«, če želite poravnati simbol s koncem, neposredno pred položaj »Poravnano na«. Izberite »Sredinsko« za sredinsko poravnavo simbola okrog položaja »Poravnano na«.

Možnost Poravnava oštevilčevanja ne nastavi poravnave odstavka.

### Oštevilčenju sledi

Izberite element, ki bo sledil oštevilčenju: tabulatorsko mesto, presledek, prelom vrstice ali nič.

### Tab. mesto pri

Če izberete, da bo oštevilčenju sledilo tabulatorsko mesto, lahko vnesete ne negativno vrednost, ki predstavlja položaj tabulatorskega mesta.

### Zamaknjeno na

Vnesite razdaljo od levega roba strani do začetka vseh vrstic oštevilčenega odstavka, ki sledijo prvi vrstici.

### Privzeto

Vrednosti zamika in razmika se ponastavijo na privzete vrednosti.

### Nalaganje/shranjevanje

Shrani ali naloži obliko številčenja poglavja. Shranjena oblika oštevilčevanja poglavij je na voljo vsem dokumentom z besedilom.

Gumb Nalaganje/shranjevanje je na voljo samo za oštevilčevanje poglavij. Za sloge oštevilčenih ali označenih seznamov spremenite sloge oštevilčevanja za odstavke.

### Predogled

Pokaže predogled trenutnega izbora.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

### Uporabi

Uporabi spremenjene ali izbrane vrednosti brez zapiranja pogovornega okna.

Ta kontrolnik se pojavi samo tedaj, ko spreminjate seznamski slog.

Podobne teme

Položaj v seznamskih slogih (opuščeno)

Poravnava odstavka

Zamikanje odstavkov